দৃশ্যম

দৃশ্যম (অনুবাদ:দূরদৃষ্টি) হল ২০১৩ সালের ভারতীয় মালয়ালম অপরাধ থ্রিলার চলচ্চিত্র। এটি রচনা এবং পরিচালনা করেছেন  জিতু যোসেফ। আশীর্বাদ সিনেমাসের ব্যানারে ছবিটি প্রযোজনা করেন আন্তোনি পেরুম্বাভুর। চলচ্চিত্রটিতে ক্যাবল নেটওয়ার্কের মালিক জর্জকুট্টি ও পুরো পরিবার আইজি গীতা প্রভাকরের ছেলে বরুণ প্রভাকর নিখোঁজ হওয়ার ঘটনায় পুলিশের সন্দেহের মুখে 
পড়ে এবং এর ফলে সৃষ্ট পুলিশি ঝামেলা হতে তার নিজে পরিবারকে রক্ষা করা কাহিনি চিত্রায়ন করা হয়েছে। চলচ্চিত্রের মূল ভূমিকায় অভিনয় করেছেন মোহনলাল, মীনা, আনসিবা হাসান, এসথার অনিল, আশা শারথ, সিদ্দিক, কালাভবন শাজন, রোশান বশীর ও নীরাজ মাধব। ২০২১ সালে দৃশ্যম ২ শিরোনামে'র দ্বিতীয় কিস্তি মুক্তি পায়।

২০১৩ সালের ১০ অক্টোবর তোড়ুপ্পিতে ছবির প্রধান চিত্রগ্রহণের কাজ শুরু হয়। এই ছবিতে সুজিত বাসুদেব চিত্রগ্রহণ ও আয়ুব খান সম্পাদনার দায়িত্বে ছিলেন। অনিল জনসন ও বিনু থোমাস চলচ্চিত্রটির সঙ্গীতায়োজন ও সঞ্চালন করেছেন।
চলচ্চিত্রটি ২০১৩ সালের ১৯ ডিসেম্বর প্রেক্ষাগৃহে মুক্তি পায়।



এবং মুক্তির পর সমালোচকদের ভূয়সী প্রশংসা কুড়ায়; বিশেষ করে অভিনয়, চিত্রনাট্য ও পরিচালনার জন্য। এটি ছিল প্রথম মালায়ালম চলচ্চিত্র যা ৫০ কোটি রুপি আয় করে। বিশ্বব্যাপী এর আয় ছিল ৭৫ কোটি রুপি। এটি ১৫০ দিনেরও বেশি সময় ধরে প্রেক্ষাগৃহে প্রদর্শিত হয়। সংযুক্ত আরব আমিরাতে এটি ১২৫ দিন ধরে চলা সবচেয়ে দীর্ঘস্থায়ী মালায়ালম চলচ্চিত্রে পরিণত হয়। ২০১৬ সালে পুলিমুরুগান দ্বারা অতিক্রান্ত হওয়ার আগে পর্যন্ত এটি ছিল সর্বোচ্চ আয়কারী মালায়ালম চলচ্চিত্র। এক দশক পর্যন্ত এটি মালায়ালম চলচ্চিত্রের শীর্ষ ১০ সর্বোচ্চ আয়কারী ছবির মধ্যে অবস্থান করেছিল।
চলচ্চিত্রটি বহু পুরস্কারে ভূষিত হয়েছে, যার মধ্যে রয়েছে কেরল রাজ্য চলচ্চিত্র পুরস্কার ফর জনপ্রিয় আবেদন ও নান্দনিক গুণে শ্রেষ্ঠ চলচ্চিত্র এবং ফিল্মফেয়ার পুরস্কার ফর শ্রেষ্ঠ চলচ্চিত্র – মালায়ালম। এটি প্রদর্শিত হয়েছে ৪৫তম ভারত আন্তর্জাতিক চলচ্চিত্র উৎসব এবং ৮ম এশীয় চলচ্চিত্র উৎসব-এ। দৃশ্যম-এর একাধিক ভাষায় পুনর্নির্মাণ হয়েছে, এর মধ্যে রয়েছে চারটি ভারতীয় ভাষায়: কন্নড়ে Drishya (২০১৪), তেলুগুতে Drushyam (২০১৪), তামিলে Papanasam (২০১৫), এবং হিন্দিতে Drishyam (২০১৫)। আন্তর্জাতিকভাবে এটি সিংহলিতে Dharmayuddhaya (২০১৭) এবং চীনা ভাষায় Sheep Without a Shepherd (২০১৯) নামে পুনর্নির্মিত হয়েছে। এছাড়া ইন্দোনেশীয় ও কোরিয়ান ভাষায় পুনর্নির্মাণের ঘোষণাও দেওয়া হয়েছে, যা এটিকে প্রথম ভারতীয় চলচ্চিত্র হিসেবে উভয় ভাষায় পুনর্নির্মিত হবার গৌরব এনে দেয়। প্যানোরামা স্টুডিওস যুক্তরাষ্ট্রভিত্তিক Gulfstream Pictures ও JOAT Films-এর সঙ্গে মিলে এই চলচ্চিত্রের একটি ইংরেজি ভাষার পুনর্নির্মাণের ঘোষণাও দিয়েছে।

কাহিনিসংক্ষেপ

কুশীলব

উৎপাদন
অগ্রগতি
কলাকুশলী নির্বাচন
চলচ্চিত্রায়ন
থিম

সঙ্গীত

দৃশ্যম চলচ্চিত্রের প্রাতিষ্ঠানিক সাউন্ডট্র্যাকে সুরারোপ করেছিলেন অনিল জনসন ও বিনু থোমাস। এটিতে মোট দুটি ট্র্যাক ছিল।গানগুলোর কথা লিখেছেন সন্তোষ ভার্মা। এছাড়াও ছবির থিম সংগীত তৈরি করেছিলেন অনিল জনসন। ২০১৩ সালের ২৫ নভেম্বর অ্যালবামটি মিউজিক ২৪৭'র পরিবেশনায় প্রকাশিত হয়। 

নাওরানিং-এর সমালোচক ভিয়েন তার রিভিউতে মন্তব্য করেন যে, গানগুলোর "একটি সতেজ ও আনন্দদায়ক সুরময়তা রয়েছে, যা নিঃসন্দেহে প্রশংসার দাবি রাখে।" ইন্ডিয়াগ্লিট্‌জ-এর সমালোচক সঙ্গীতকে "সতেজ" বলে আখ্যায়িত করেন এবং মন্তব্য করেন যে এটি "চলচ্চিত্রের গতি ও উত্তেজনা তৈরি করে।"

মুক্তি
প্রেক্ষাগৃহে মুক্তি
দৃশ্যম  চলচ্চিত্রটি ২০১৩ সালের ১৯ ডিসেম্বর ভারতে মুক্তি পায়। পরবর্তী বছর ২০১৪ সালের ৩রা জানুয়ারি যুক্তরাষ্ট্র,
যুক্তরাজ্য ও সংযুক্ত আরব আমিরাতে প্রেক্ষাগৃহে মুক্তি দেয়া হয়। চলচ্চিত্রটি ভারতের আয়োজিত ৪৫তম আন্তর্জাতিক চলচ্চিত্র উৎসবে "ইন্ডিয়ান প্যানোরামা" বিভাগে প্রদর্শনের জন্য নির্বাচিত হয়। এছাড়াও, ২০১৫ সালে জেদ্দায় অনুষ্ঠিত ৮ম এশীয় চলচ্চিত্র উৎসবে ভারতকে প্রতিনিধিত্ব করে এটি প্রদর্শিত হয়।

হোম মিডিয়া
২০১৪ সালের ৯ মে দৃশ্যমের 
ডিভিডি, ভিসিডি এবং ব্লু-রে সংস্করণ মুক্তি দেয়া হয়। মুক্তির প্রথম দিনেই চলচ্চিত্রটি ডিভিডি ও ভিসিডি বিক্রিতে নতুন একটি রেকর্ড গড়ে। 
কুম্ভীলকবৃত্তি অভিযোগ
২০১৪ সালের আগস্টে দিকে চলচ্চিত্র পরিচালক সত্যীশ পল দৃশ্যম চলচ্চিত্রের নির্মাতাদের বিরুদ্ধে কপিরাইট লঙ্ঘনের অভিযোগে মামলা দায়ের করেন। তার দাবি ছিল, ছবিটির কাহিনি তাঁর ২০১৩ সালে রচিত ওরু মঝাক্কালাথু নামক চিত্রনাট্যের সঙ্গে উল্লেখযোগ্য সাদৃশ্যপূর্ণ। প্রাথমিক শুনানিতে আদালত ছবিটির সঙ্গে সত্যীশের চিত্রনাট্যের আপাতগ্রাহ্য লক্ষ্য করলেও, তামিল পাপানাসম–এর পুনর্নির্মাণ অব্যাহত রাখার অনুমতি দেন এই শর্তে যে নির্মাতাদের ₹১০ লক্ষ টাকার একটি ব্যাংক গ্যারান্টি আদালতে জমা রাখতে হবে, যেনো অভিযোগ প্রমাণিত হলে ক্ষতিপূরণ নিশ্চিত করা যায়। পরবর্তী সময়ে প্রমাণিত হয় যে ২০১১ সালেই জিতু যোসেফ দৃশ্যম–এর চিত্রনাট্য রচনা করেছিলেন। এর ভিত্তিতে ২০১৫ সালের মার্চ মাসে মামলাটি খারিজ করে দেওয়া হয়।

অভ্যর্থনা
বক্স অফিস
সিফি-এর প্রতিবেদনে বলা হয়, ছবিটি “ধীরগতিতে শুরু করেছিল” তবে মুক্তির দ্বিতীয় দিন থেকেই “বক্স অফিস দাপিয়ে বেড়াতে শুরু করে।” মুক্তির পর প্রথম আট দিনে ছবিটি ৬.৭ কোটি রুপি আয় করে। মুক্তির ৩১ দিনের মধ্যে দৃশ্য্যম মালয়ালম চলচ্চিত্র ইতিহাসে সর্বাধিক আয়কারী ছবির রেকর্ড গড়ে, ২০০৮ সালের টোয়েন্টি:২০ ছবিকে পেছনে ফেলে। ছবিটি কেরালায় টানা ১৫০ দিনের বেশি প্রেক্ষাগৃহে চলেছিল, এবং তখন পর্যন্ত সেখানে এর মোট সংগ্রহ দাঁড়ায় ৪২.৫ কোটি রুপিরও বেশি।

ভারতের অন্যান্য অঞ্চল থেকে ছবিটি প্রায় ১০ কোটি রুপি আয় করে। তামিলনাড়ুতে এটি টানা ১০০ দিন প্রেক্ষাগৃহে চলেছিল। মুম্বই, বেঙ্গালুরু, আহমেদাবাদ ও হায়দরাবাদের মাল্টিপ্লেক্সগুলোতেও ছবিটি ১০০ দিন ধরে প্রদর্শিত হয়েছিল। বিদেশি বাজার থেকেও ছবিটি ৪ কোটির বেশি রুপি আয় করে, যার মধ্যে শুধু ইংল্যান্ড থেকেই এসেছে প্রায় ১ কোটি রুপি। দৃশ্য্যম সংযুক্ত আরব আমিরাতে টাইটানিক (১৯৯৭) ছবির পর দ্বিতীয় ছবি হিসেবে ১০০ দিন প্রেক্ষাগৃহে চলার রেকর্ড গড়ে। পরবর্তীতে ছবিটি ১২৫ দিন ধরে চলার মাধ্যমে টাইটানিক-এর ১১০ দিনের রেকর্ড ভেঙে সংযুক্ত আরব আমিরাতে সর্বাধিক দিন প্রেক্ষাগৃহে চলা চলচ্চিত্রে পরিণত হয়। কেরালা ও ভারতের অন্যান্য অঞ্চলে ছবিটি মোট ৬০টি প্রেক্ষাগৃহে ১০০ দিনের বেশি চলেছিল।

দৃশ্য্যম ছিল প্রথম মালয়ালম চলচ্চিত্র, যা ৫০ কোটি রুপির বেশি আয় করে। বিশ্বব্যাপী প্রেক্ষাগৃহে ছবিটির মোট আয় ছিল ৬২ কোটি রুপি। ছবিটি বক্স অফিসে রেকর্ড ধরে রেখেছিল ২০১৬ সাল পর্যন্ত, যখন পুলিমুরুগন তার আয় ছাপিয়ে যায়।

সমালোচকদের প্রতিক্রিয়া
পুরস্কার এবং মনোনয়ন
+   সংগঠন বিভাগ প্রাপক এবং মনোনীত ফলাফল  তথ্যসূত্র৪৪ তম কেরল রাজ্য চলচ্চিত্র পুরস্কারশ্রেষ্ঠ জনপ্রিয় চলচ্চিত্র দৃশ্যমবিশেষ জুরি পুরস্কারKalabhavan Shajon৬১ তম ফিল্মফেয়ার পুরস্কার দক্ষিণশ্রেষ্ঠ চলচ্চিত্রদৃশ্যমশ্রেষ্ঠ পরিচালক জিতু যোসেফশ্রেষ্ঠ অভিনেতামোহনলালশ্রেষ্ঠ অভিনেত্রীমীনাশ্রেষ্ঠ পার্শ্ব অভিনেতাসিদ্দিকশ্রেষ্ঠ পার্শ্ব অভিনেত্রীআশা শরৎ৩য় দক্ষিণ ভারতীয় আন্তর্জাতিক চলচ্চিত্র পুরস্কারশ্রেষ্ঠ চলচ্চিত্রদৃশ্যমশ্রেষ্ঠ চলচ্চিত্র পরিচালক জিতু যোসেফশ্রেষ্ঠ অভিনেতামোহনলালশ্রেষ্ঠ অভিনেত্রী মীনাশ্রেষ্ঠ পার্শ্ব অভিনেতাআশা শরৎশ্রেষ্ঠ খল অভিনয়শিল্পীKalabhavan Shajonশ্রেষ্ঠ শিশু শিল্পীএস্তার অনিলশ্রেষ্ঠ পুরুষ নেপথ্য কণ্ঠশিল্পীনাজিম আরশাদঅমৃতা চলচ্চিত্র পুরস্কারশ্রেষ্ঠ চলচ্চিত্রদৃশ্যমশ্রেষ্ঠ পরিচালক জিতু যোসেফশ্রেষ্ঠ অভিনেতামোহনলালশ্রেষ্ঠ চলচ্চিত্র প্রযোজকআন্তোনি পেরুম্বাভুরশ্রেষ্ঠ পার্শ্ব অভিনেত্রীআশা শরৎশ্রেষ্ঠ পুরুষ নেপথ্য কণ্ঠশিল্পীনাজিম আরশাদএশিয়ানেট চলচ্চিত্র পুরস্কারশ্রেষ্ঠ চলচ্চিত্রদৃশ্যমশ্রেষ্ঠ সহস্রাব্দ অভিনেতামোহনলালশ্রেষ্ঠ পার্শ্ব অভিনেতাসিদ্দিকশ্রেষ্ঠ পার্শ্ব অভিনেত্রীআশা শরৎশ্রেষ্ঠ চরিত্র অভিনেত্রী মীনাশ্রেষ্ঠ খল অভিনয়শিল্পীKalabhavan Shajonএশিয়াভিশন পুরস্কারশ্রেষ্ঠ জনপ্রিয় চলচ্চিত্রদৃশ্যমশ্রেষ্ঠ পার্শ্ব অভিনেতাসিদ্দিকশ্রেষ্ঠ পার্শ্ব অভিনেত্রীআশা শরৎকেরালা চলচ্চিত্র সমালোচক সমিতি পুরষ্কারশ্রেষ্ঠ চলচ্চিত্রদৃশ্যমশ্রেষ্ঠ পরিচালক জিতু যোসেফশ্রেষ্ঠ অভিনেতামোহনলালশ্রেষ্ঠ নৃত্য পরিচালনাSabu Ramশ্রেষ্ঠ পুরুষ নেপথ্য কণ্ঠশিল্পীনাজিম আরশাদবনিতা চলচ্চিত্র পুরস্কারশ্রেষ্ঠ চলচ্চিত্রদৃশ্যমশ্রেষ্ঠ পরিচালক জিতু যোসেফVayalar Film Awardsশ্রেষ্ঠ চিত্রনাট্য জিতু যোসেফশ্রেষ্ঠ অভিনেত্রী  মীনাশ্রেষ্ঠ চিত্রগ্রহণSujith Vaassudevজয় হিন্দ চলচ্চিত্র পুরস্কারশ্রেষ্ঠ চলচ্চিত্রদৃশ্যমশ্রেষ্ঠ পরিচালক জিতু যোসেফশ্রেষ্ঠ অভিনেতামোহনলালশ্রেষ্ঠ অভিনেত্রী  মীনাশ্রেষ্ঠ চরিত্রাভিনেত্রীআশা শরৎ

পুননির্মাণ
কিস্তি

পাদটীকা

তথ্যসূত্র

বহিঃসংযোগ




বিষয়শ্রেণী:২০১০-এর দশকের মালয়ালম ভাষার চলচ্চিত্র
বিষয়শ্রেণী:২০১৩-এর নাট্য চলচ্চিত্র
বিষয়শ্রেণী:২০১৩-এর চলচ্চিত্র
বিষয়শ্রেণী:কুম্ভিলতা বিতর্কে জড়িত চলচ্চিত্র
বিষয়শ্রেণী:ভারতীয় অপরাধমূলক রোমাঞ্চকর চলচ্চিত্র
বিষয়শ্রেণী:তোড়ুপ্পিতে ধারণকৃত চলচ্চিত্র
বিষয়শ্রেণী:বিচারের অপপ্রয়োগ সম্পর্কে চলচ্চিত্র
বিষয়শ্রেণী:ভারতীয় রহস্য রোমাঞ্চ চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
বিষয়শ্রেণী:হত্যা সম্পর্কে চলচ্চিত্র
বিষয়শ্রেণী:ভারতীয় অপরাধমূলক নাট্য চলচ্চিত্র
বিষয়শ্রেণী:পুলিশ গোয়েন্দা চলচ্চিত্র